nahid-hub/BLUGE-bengali-wikipedia-section-title-prediction huggingface dataset:
তিনি পরবর্তী কালে ম্যাসাচুসেট্‌স অঙ্গরাজ্যের বোস্টন শহরে চলে যান এবং ১৯২৯ সালে বোস্টন রিপারটরি থিয়েটারের মঞ্চনাটক দিয়ে তার অভিনয় জীবন শুরু করেন। ১৯২৯ সালে স্টক মার্কেট ধসের পর কোম্পানিটি তাদের কাজ ঘুটিয়ে নেয়। ফলে তিনি অন্টারিওর লন্ডন শহরে ফিরে যান এবং দুই বছর "দ্য লন্ডন অ্যাডভার্টাইজার"-এ প্রতিবেদক হিসেবে কাজ করেন। ১৯৩০-এর দশকে তিনি ইংল্যান্ডের লন্ডনে যান। তিনি সেখানে মঞ্চনাটকে কাজ করেন এবং "দ্য গন্ট স্ট্রেঞ্জার" (১৯৩৮) ও "দ্য ফোর ফিদারস" (১৯৩৯) চলচ্চিত্রে অভিনয় করেন।

দ্বিতীয় বিশ্বযুদ্ধ ছড়িয়ে পরলে তিনি মার্কিন যুক্তরাষ্ট্র চলে যান এবং সেখানে তিনি ব্রডওয়ে মঞ্চে কাজ শুরু করেন। এসময়ে তিনি লরন্স অলিভিয়ের "রোমিও অ্যান্ড জুলিয়েট" (১৯৪০) নাটকে ফ্রিয়ার লরেন্স এবং ক্যাথরিন কর্নেলের "দ্য থ্রি সিস্টারস" (১৯৪২)-এ ব্যারন টুজেনবাখ চরিত্রে অভিনয় করেন। এছাড়া তিনি ব্রডওয়ে মঞ্চে "জুপিটার লাফস" (১৯৪০)-এ জেসিকা ট্যান্ডির বিপরীতে, "জেসন" (১৯৪২) এবং তার নিজের লেখা "ক্লোজিং ডোর" (১৯৪৯) নাটকে অভিনয় করেন।
১৯৪০-এর দশকে তিনি কেন্দ্রীয় ও চরিত্রাভিনেতা হিসেবে প্রথমে হলিউড ও পরে ইংল্যান্ডের চলচ্চিত্রে কাজ করেন। এসময়ে তিনি "দ্য সি উল্‌ফ" (১৯৪১) ও "নান শ্যাল এসকেপ" (১৯৪৪) চলচ্চিত্রে অভিনয় করেন। ১৯৪৪ সালে ডেরিল এফ. জানুক তাকে মার্কিন রাষ্ট্রপতি উড্রো উইলসনের জীবনীমূলক "উইলসন" চলচ্চিত্রে নাম ভূমিকায় কাজের জন্য নির্বাচন করেন। এই কাজের জন্য তিনি শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে অস্কারের মনোনয়ন লাভ করেন।

পরবর্তী কালে তিনি "অভার টুয়েন্টি ওয়ান" (১৯৪৫), "সিস্টার কেনি" (১৯৪৬), "ইউরোপা 'ফিফটি ওয়ান" (১৯৫২), ও "দ্য ভাইকিংস" (১৯৫৮) চলচ্চিত্রে প্রধান চরিত্রে এবং "দ্য ডিভাইডেড হার্ট" (১৯৫৪), "দ্য লঙেস্ট ডে" (১৯৬২), "দ্য ডেমড" (১৯৬৩), "খার্তুম" (১৯৬৬), "নিকোলাস অ্যান্ড আলেকজান্ড্রা" (১৯৭১), "জশুয়া দেন অ্যান্ড নাউ" (১৯৮৫) চলচ্চিত্রে পার্শ্ব চরিত্রে অভিনয় করেন। এছাড়া তিনি "টিঙ্কার টেইলর সোলজার স্পাই" মিনি ধারাবাহিকে অভিনয় করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন ও মৃত্যু
titleB. জীবনী
titleC. প্রারম্ভিক জীবন
titleD. কর্মজীবন
উত্তর: titleD
১৯৩৪-৩৫ মৌসুমে হার্বার্ট সাটক্লিফ ও হেডলি ভেরিটি’র ন্যায় ইংল্যান্ডের দুইজন সেরা খেলোয়াড় বাদেই এমসিসি দল ওয়েস্ট ইন্ডিজ গমন করে। তাসত্ত্বেও শক্তিমত্তার দিক থেকে কোন অংশেই দলটির কমতি ছিল না। স্থানীয় এক সংবাদপত্রে এ দলটিকে সর্বাপেক্ষা সেরা দল হিসেবে এ উপকূলে আসার বিষয়ে উল্লেখ করে। আর.ই.এস ওয়াটের নেতৃত্বে দলটিতে ওয়ালি হ্যামন্ড ও মরিস লেল্যান্ডের ন্যায় ইংল্যান্ডের বর্তমান ক্রিকেট তারকাদের অংশগ্রহণ ছিল। হিল্টন তখন তার ৩০তম জন্মদিনের কাছাকাছি বয়সে অবস্থান করছিলেন। দল নির্বাচকমণ্ডলী তাকে শেষ মুহুর্তে দলে রাখেন। ৮ জানুয়ারি, ১৯৩৫ তারিখে ব্রিজটাউনের কেনসিংটন ওভালে সিরিজের প্রথম টেস্টে অংশগ্রহণ করেন তিনি।

খেলাটিতে বেশ কয়কবার বৃষ্টি আঘাত হানে। ব্যাটিং উপযোগী পিচে তিনদিনই খেলা আয়োজন অসম্ভব হয়ে পড়ে। নিম্নমূখী রানের খেলাটি কৌশলত্মাক ভঙ্গীমায় ইনিংস ঘোষণা করলে জমে উঠে। প্রত্যেক দলই তাদের স্বাভাবিক ব্যাটিং অবস্থান পাল্টায়। খেলায় তিনি ব্যাট ও বল হাতে সফলতা পান। ইংল্যান্ডের প্রথম ইনিংসে হ্যামন্ড, জিম স্মিথ ও এরল হোমসকে আউট করে ৩/৮ বোলিং পরিসংখ্যান দাঁড় করান। ওয়েস্ট ইন্ডিজের দ্বিতীয় ইনিংসে ১৯ রান তুলে সর্বোচ্চ রান সংগ্রহকারী হন। ইংল্যান্ড ঐ টেস্টে চার উইকেটে জয় তুলে নিতে সক্ষম হয়। মাত্র ৭৩ রানে জয়ের লক্ষ্যমাত্রায় খেলতে নেমে সফরকারী দলের সংগ্রহ একপর্যায়ে ৪৮/৬ হয়। তবে, ওয়ালি হ্যামন্ডের দৃঢ়তাপূর্ণ ব্যাটিংয়ে তারা রক্ষা পায়।
হিল্টন দলে স্থান নিশ্চিত করে চার টেস্টের সিরিজের প্রত্যেকটিতেই অংশগ্রহণ করেন। ২৪ জানুয়ারি ত্রিনিদাদের পোর্ট অব স্পেনে অনুষ্ঠিত দ্বিতীয় টেস্টে ওয়েস্ট ইন্ডিজ দল খুব সহজেই জয় পায়। খেলায় তিনি ২/৫৫ ও ৩/২৫ পান। ব্রিটিশ গায়ানার জর্জটাউনে অনুষ্ঠিত তৃতীয় টেস্টটি বৃষ্টির কারণে ড্রয়ের দিকে গড়ায়। তবে, ইংল্যান্ডের প্রথম ইনিংসে হিল্টন তার সেরা বোলিং পরিসংখ্যান দাঁড় করান। ১৩.২ ওভার - ৪ মেইডেন - ২৭ রান - ৪ উইকেট লাভ করেন তিনি। সিরিজের শেষ ও চূড়ান্ত টেস্টটি লেসলি হিল্টনের নিজ মাঠ সাবিনা পার্কে অনুষ্ঠিত হয়। খেলায় তিনি তেমন কোন ভূমিকা রাখতে পারেননি ও কোন উইকেট লাভে ব্যর্থ হন। ঐ টেস্টে ওয়েস্ট ইন্ডিজ দল ইনিংস ও ১৬১ রানে বিজয়ী হয়। ফলশ্রুতিতে স্বাগতিক দল ২-১ ব্যবধানে সিরিজ জয় পায়। এটিই তাদের প্রথম সিরিজ জয় ছিল। কনস্ট্যান্টাইন, মার্টিনডেল ও হিল্টনের সম্মিলিত পেস আক্রমণ পুরো সিরিজে গুরুত্বপূর্ণ ভূমিকা পালন করে। ম্যানলি এ প্রসঙ্গে উল্লেখ করেছেন যে, এ তিনজন পুরো ক্যারিবীয় অঞ্চলে প্রথমবারের মতো আনন্দের সূত্রপাত ঘটাতে পেরেছেন। এ সিরিজে লেসলি হিল্টন ১৯.৩০ গড়ে ১৩ উইকেট দখল করেন।

পরবর্তী চার বছরে ওয়েস্ট ইন্ডিজে কোন টেস্ট খেলা হয়নি। ১৯৩৬ সালে সফরকারী ইয়র্কশায়ার দলের বিপক্ষে প্রথম-শ্রেণীর তিনটি খেলায় অংশ নেন। তন্মধ্যে, তৃতীয় খেলায় ব্যাটসম্যানের ভূমিকায় আবির্ভূত হন তিনি। খেলায় ৮০ রান তুলেন যা তার প্রথম-শ্রেণীর ক্রিকেটে সর্বোচ্চ ছিল। ১৯৩৯ সালের শুরুতে আসন্ন গ্রীষ্মে ইংল্যান্ড সফরের জন্য দুইটি প্রস্তুতিমূলক খেলায় অংশ নেন। কিন্তু, ১৫-সদস্যের তালিকা ঘোষণা করা হলে হিল্টনকে দলে রাখা হয়নি।

সঠিক অনুচ্ছেদ শিরোনাম কোনটি?
titleA. ইংল্যান্ড গমন, ১৯৩৯
titleB. প্রতিক্রিয়া
titleC. টেস্ট সিরিজ ১৯৩৪-৩৫ ব ইংল্যান্ড
titleD. ব্যক্তিগত জীবন
উত্তর: titleC
শাহনারা ১৯৩৭ সালের ১ এপ্রিল তৎকালীন ব্রিটিশ ভারতের ব্রাহ্মণবাড়িয়ায় জন্মগ্রহণ করেন। শাহনারার পিতা আবদুল হাফিজ তৎকালীন ব্রিটিশ পুলিশের একজন কর্মকর্তা ছিলেন। পিতার কর্মস্থল কলকাতাতে তিনি শৈশব অতিবাহিত করেন। ১৯৪৭ সালের ভারত বিভাগের সময় তার পরিবার ঢাকায় চলে আসে। ঢাকায় এসে তিনি প্রথমে মুসলিম গার্লস হাইস্কুল এবং পরে কামরুন্নেসা হাইস্কুলে শিক্ষা লাভ করেন।

শাহনারা ইডেন মহিলা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয়ের ইতিহাস বিভাগ থেকে স্নাতক এবং স্নাতকোত্তর ডিগ্রি লাভ করার পর লন্ডন বিশ্ববিদ্যালয়ের সোয়াস থেকে এমএ ডিগ্রি অর্জন করেন। তিনি ১৯৬৫ সালে পিএইচডি ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. গ্রন্থ
titleB. ব্যক্তিগত জীবন
titleC. কর্মজীবন
titleD. প্রারম্ভিক জীবন
উত্তর: titleD
১৯৩৭ সালে স্যাগার্স দুইবার নিউ সাউথ ওয়েলস কোল্টস দলের হয়ে কুইন্সল্যান্ড কোল্টসের বিপক্ষে অংশগ্রহণ করেন। এরপূর্বে তিনি সিডনি ক্রিকেট গ্রাউন্ডে মাঝামাঝি সময় থেকে দক্ষিণ অস্ট্রেলিয়ার বিপক্ষে প্রথম-শ্রেণীর ক্রিকেটে অভিষেক ঘটিয়ে জানুয়ারি, ১৯৪০ সাল পর্যন্ত খেলেন। বিশেষজ্ঞ ব্যাটসম্যান হিসেবে দলে খেলার জন্য নির্বাচিত হন ও ভবিষ্যতের সার্ভিসেস খেলোয়াড় স্ট্যান সিসমে উইকেট রক্ষণের দায়িত্ব পালন করতেন। অভিষেক খেলায় ছয় নম্বরে ব্যাটিংয়ে নেমে ৪৫ ও ৫৭ রান তুলেছিলেন। মৌসুম শেষ হবার পূর্বে তিনি আরও দু’টি প্রথম-শ্রেণীর খেলায় অংশগ্রহণ করেছিলেন। মৌসুম শেষে ৩৪.৬৬ গড়ে ২০৮ রান সংগ্রহসহ স্ট্যাম্পের পিছনে তিনটি ক্যাচ নিয়েছিলেন।

১৯৪০-১৯৪১ মৌসুমে তিনি আট খেলার সবগুলোতেই অংশ নেন। ২৯.৫০ গড়ে ৪১৩ রান করেন যাতে দুইবার পঞ্চাশোর্ধ্ব রান সংগ্রহ করেছিলেন। প্রথম খেলাটি কুইন্সল্যান্ডের বিপক্ষে প্রতিপক্ষের মাঠে খেলেন। সেখানে তিনি ২২ ও ৪৫ রানসহ তিনটি স্ট্যাম্পিং, একটি ক্যাচ ও একটি রান আউটে সহায়তা করেন। এরপর নিজ মাঠে ১ ও ৩৩ রানসহ উভয় ইনিংসে একটি করে মোট দু’টি স্ট্যাম্পিং করেন। নিজ মাঠে ভিক্টোরিয়ার বিপক্ষে ৩৫ ও ৪ রান তোলেন এবং প্রতিপক্ষের মাঠে দ্বিতীয় ইনিংসে ৪৫ তোলেন। ২২ নভেম্বর, ১৯৪০ তারিখে বছরের স্যাগার্সের খেলোয়াড়ী জীবনের একমাত্র খেলায় অংশ নেন। ব্রিসবেনে নিউ সাউথ ওয়েলস দল কুইন্সল্যান্ড-ভিক্টোরিয়ার সম্মিলিত দলের মুখোমুখি হয়। স্যাগার্স ৫৮ রান তোলেন যাতে তার দল ৪২৯ রান সংগ্রহ করে। এ রানের জবাবে প্রতিপক্ষীয় দল ২০২ রানে অল-আউট হয়। কুইন্সল্যান্ড-ভিক্টোরিয়া দলের দ্বিতীয় ইনিংসে ৪১৬ রান তুললেও স্যাগার্স ঐ ইনিংসে সাত ক্যাচ নিয়ে বিশ্বরেকর্ডের সমান ভাগীদার হন। তারপর স্যাগার্স দক্ষিণ অস্ট্রেলিয়ার বিপক্ষে ৪৭ এবং ১ জানুয়ারি, ১৯৪১ তারিখে কুইন্সল্যান্ডের বিপক্ষে ৬৮ তোলেন। দ্বিতীয় বিশ্বযুদ্ধ ছড়িয়ে পরার পূর্বে তার শেষ খেলায় দক্ষিণ অস্ট্রেলিয়ার বিপক্ষে ৬৩ তোলেন। ঐ মৌসুমে গ্লাভসের সাহায্যে ১৮ ক্যাচ ও ১৩ স্ট্যাম্পিং করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক পর্যায়ে অংশগ্রহণ
titleB. প্রত্যাবর্তন
titleC. দ্বিতীয় বিশ্বযুদ্ধ
titleD. প্রারম্ভিক জীবন
উত্তর: titleD
২০১২ সালের সেপ্টেম্বরে, মেসিকে তুর্কিশ এয়ারলাইন্সের ব্র্যান্ড অ্যাম্ব্যাসাডর করা হয়। এনবিএ তারকা কোব ব্রায়ান্টের সাথে একটি বিজ্ঞাপন চিত্রে মেসি কাজ করেন। তুর্কিশ এয়ারলাইন্সের সর্বশেষ বিজ্ঞাপনে, এই দুই তারকা একটি যুবকের দৃষ্টি আকর্ষনের জন্য প্রতিযোগীতায় নেমে পড়ে।

২০১২ সালের ১৬ ডিসেম্বর, লা লিগায় অ্যাটলেটিকো মাদ্রিদের বিপক্ষে মেসি অ্যাডিডাস আডিজেরো জুতা পরে মাঠে নামেন। এই জুতা মেসির একজন ভক্তের ডিজাইন করা। ২০১২ সালের প্রথম দিকে মেসি তার ভক্তদের জন্য অ্যাডিডাস আডিজেরো এফ৫০এস জুতা ডিজাইন করার সুযোগ করে দিয়েছিলেন। ১৪,২০০-এরও বেশি ডিজাইনের মধ্য থেকে স্পেনের হ্যাভিয়ের পাসকুয়াল মুলোরের ডিজাইনটি মেসি পছন্দ করেন। ২০১৩ সালের ১৩ জানুয়ারি, মালাগার বিপক্ষে খেলায়, তার চতুর্থবারের মত ফিফা ব্যালন ডি অর বিজয় স্মরণীয় করে রাখার জন্য তিনি অ্যাডিডাস আডিজেরো এফ৫০ এর বিশেষ জুতা জোড়া পরে মাঠে নামেন।

২০১৩ সালের জানুয়ারিতে, মেসিকে জাপানি ফেইস ওয়াশ স্কাল্প-ডি এর সংক্ষিপ্ত বিজ্ঞাপনে দেখা যায়। বিজ্ঞাপনে তিনি জাপানি ভাষায় কিছু কথা বলেন।

২০১৩ সালের জুলাইয়ে, চীনে বার্তা আদান-প্রদান সংক্রান্ত অ্যাপলিকেশন উইচ্যাটের বিজ্ঞাপন চিত্রে মেসি অংশগ্রহণ করেন। তিনি অ্যাডিডাসের স্যুট পরেছিলেন এবং দুইটি উইচ্যাটের মাসকট ধরে রেখেছিলেন। উইচ্যাট টেনসেন্টের একটি ক্রস প্ল্যাটফর্ম বার্তা প্রেরক অ্যাপলিকেশন। ২০১৪ সালের ফেব্রুয়ারিতে, জিলেটের একটি বিজ্ঞাপনে টেনিস তারকা রজার ফেদেরারের সাথে মেসি কাজ করেন। মেসিকে কোম্পানিটির আন্তর্জাতিক ফুটবল অভিযানের দূত হিসেবে ঘোষণা করা হয়। এছাড়া জিলেট লিও মেসি ফাউন্ডেশনের উদ্দেশ্য পুরনে তাদের অংশীদার হিসেবেও কাজ শুরু করে।

সঠিক অনুচ্ছেদ শিরোনাম কোনটি?
titleA. ২০১১–১২ মৌসুম
titleB. বিজ্ঞাপনী উদ্যোগ
titleC. ব্যক্তিগত জীবন
titleD. ২০০৭–০৮ মৌসুম
উত্তর: titleB
ভারতীয় অধ্যাদেশ কারখানাগুলি কেবল যুদ্ধের অস্ত্র সরবরাহের মাধ্যমেই ভারতকে সমর্থন করেনি, প্রযুক্তির অগ্রগতি নিয়ে ভারত গড়তেও গুরুত্বপূর্ণ ভূমিকা পালন করেছে এবং টাটা স্টিলের অনেক আগে ভারতের প্রথম আধুনিক ইস্পাত কারখানার স্থাপনের দ্বার ভারতের শিল্প বিপ্লব শুরু করে। ভারতের প্রথম আধুনিক বৈদ্যুতিন টেক্সটাইল মিল, ভারতের ধোঁয়াবিহীন ইঞ্জিনের কারখানা মতো প্রথম রাসায়নিক শিল্প, ভারতের প্রথম প্রকৌশল কলেজ, তার প্রশিক্ষণ স্কুল হিসাবে প্রতিষ্ঠা করে, ইসরো, ডিআরডিও, বিডিএল, বিইএল, বিইএমএল, সেল, ইত্যাদি মত গবেষণা এবং শিল্প প্রতিষ্ঠানের প্রতিষ্ঠায় মুখ্য ভূমিকা পালন করেছিল।


সঠিক অনুচ্ছেদ শিরোনাম কোনটি?
titleA. উৎপত্তি
titleB. পণ্য
titleC. অবদানসমূহ
titleD. ইতিহাস
উত্তর: titleC
ল্যাপটপের সাধারণ সহায়ক বস্তুগুলোর মধ্যে ল্যাপটপ আস্তিন, ল্যাপটপ খোপ বা বাক্স দেখা যায়। যেগুলো ল্যাপটপকে পড়ে যাওয়া বা ধাক্কা থেকে রক্ষা করে। আস্তিনগুলো চিকন এবং নমনীয় হয়, এবং এগুলো তৈরি করা হয় নেপ্রন থেকে। বাক্সগুলো মোটা ও ভারি আকৃতির হয়। কিছু কিছু বাক্স ধাতব পদার্থ দিয়ে বানানো অবস্থায় পাওয়া যায়। এদের মধ্যে কিছু কিছু বাক্সে তালা দেওয়ার ব্যবস্থাও আছে।

আরেকটি সহায়ক বস্তু হল ল্যাপটপ শীতলীকরন যন্ত্র। এটি ল্যাপটপের অভ্যন্তরীন তাপমাত্রা কমাতে চেষ্টা করে। একটি পদ্ধতিতে শীতলীকরন যন্ত্রটি ল্যাপটপের নিচে সংযুক্ত করা হয় এবং শীতলীকরন যন্ত্রটি তখন পাখার সাহায্যে তাপ দূর করে ল্যাপটপকে ঠান্ডা রাখতে সহায়তা করে। অন্য আরেকটি পদ্ধতি হল ল্যাপটপকে একধরনের প্যাডের উপর বসিয়ে রাখা যাতে করে এটি বেশি বাতাস গ্রহণ করতে পারে। ফলে উত্তপ্ত হওয়ার হাত থেকে ল্যাপটপ রক্ষা পায়।

সঠিক অনুচ্ছেদ শিরোনাম কোনটি?
titleA. নেটবুক
titleB. আই/ও পোর্ট
titleC. ল্যাপটপের সহায়ক
titleD. সন্তান উৎপাদন ক্ষমতার উপর প্রভাব
উত্তর: titleC
১৮৬০ সালেই মধুসূদন রচনা করেন "পদ্মাবতী" নাটকটি। এটিও পৌরাণিক নাটক। তবে এই নাটকের ভিত্তি পুরোপুরি ভারতীয় পুরাণ নয়। গ্রিক পুরাণের ‘অ্যাপেল অফ ডিসকর্ড’ গল্পটি ভারতীয় পুরাণের মোড়কে পরিবেশন করেছেন মধুসূদন। গ্রিক পুরাণের জুনো, প্যালাস ও ভেনাস এই নাটকে হয়েছেন শচী, মুরজা ও রতি। হেলেন ও প্যারিস হয়েছেন পদ্মাবতী ও ইন্দ্রনীল। তিন দেবীর মধ্যে রতিকে শ্রেষ্ঠ সুন্দরী নির্বাচিত করলে অন্য দুই দেবী ইন্দ্রনীলের প্রতি রুষ্টা হন এবং ইন্দ্রনীলের জীবনে বিপর্যয় নামিয়ে আনেন। শেষে রতি ও ভগবতীর চেষ্টায় ইন্দ্রনীল উদ্ধার পান এবং বিচ্ছিন্না স্ত্রী পদ্মাবতীর সঙ্গে তার মিলন ঘটে। মূল গ্রিক উপাখ্যানটি বিয়োগান্তক হলেও, মাইকেল এই নাটকটিকে ইংরেজি ট্র্যাজি-কমেডির ধাঁচে করেছেন মিলনান্তক। এই নাটকে সংস্কৃত নাট্যরীতির প্রভাব অল্পই। প্লট-নির্মাণ, নাটকীয় দ্বন্দ্ব উপস্থাপনা ও চরিত্র চিত্রণে মাইকেল এখানে আগের থেকে পরিণত হয়েছেন।

সঠিক অনুচ্ছেদ শিরোনাম কোনটি?
titleA. "একেই কি বলে সভ্যতা" ও "বুড়ো শালিকের ঘাড়ে রোঁ"
titleB. "পদ্মাবতী"
titleC. সাহিত্য জীবনের অনুপ্রেরণা
titleD. বহিঃসংযোগ
উত্তর: titleB
কর্মজীবন শুরু করেন বামড়া ফিউডেটরি স্টেটের রাজপুত্রের প্রাইভেট টিউটর (১৮৮৫) হিসাবে । পরবর্তীকালে উক্ত স্টেটের কাউন্সিলের প্রেসিডেনট হন। চল্লিশ বৎসরকাল তিনি সোনপুর রাজ্যের আইন-উপদেষ্টার কাজ করেন । পুরী জেলা স্কুলের শিক্ষক (১৮৮৭), সম্বলপুর জেলা  স্কুলের প্রধান শিক্ষক (১৮৯১) এবং পরবর্তীকালে সম্বলপুর ও কলকাতা হাইকোর্টে আইন ব্যবসায় রত থাকেন। সংস্কৃত, পালি, প্রাকৃত ভাষায় সমান দক্ষতা অর্জন করে ছিলেন । ভারতীয় ঐতিহ্য সম্বন্ধে বক্তৃতা দিতে তিনি আমন্ত্রিত হয়ে ১৯০৮ খ্রি. লণ্ডনের মহাধর্ম সম্মেলনে যোগ দেন। অতিরিক্ত পড়াশোনার জন্য ১৯১৪ খ্রিষ্টাব্দে তিনি অন্ধ হয়ে যান। ১৯১৮ খ্রিষ্টাব্দে তিনি কলকাতা বিশ্ববিদ্যালয়ে অধ্যাপকরূপে যোগদান করেন। জীবনের শেষভাগে দৃষ্টিশক্তিহীনতা তার জ্ঞান পিপাসা বিন্দুমাত্র কমাতে পারে নি। এই সময়ের মধ্যেই তিনি তার বিখ্যাত ' ওড়িশা ইন মেকিং' গ্রন্থটি প্রধানত বিভিন্ন অনুশাসন লিপি থেকে তথ্য সংগ্রহ করে রচনা করেন (১৯২৫)।অনুশাসন ফলকের উপর হাত বুলিয়ে তিনি তার পাঠোদ্ধার করতে পারতেন। তার স্মৃতিশক্তিও ছিল অসাধারণ । অন্ধ হয়েও তিনি যে অক্লান্ত ও অবিশ্রান্তভাবে সাহিত্য ইতিহাস বিজ্ঞান সম্পর্কে গবেষণা করতে পেরেছেন, অসাধারণ স্মৃতিশক্তি তার প্রধান কারণ । ফাল্গুন ১৩২৮ ব. প্রকাশিত বঙ্গবাণী পত্রিকার সম্পাদনা তিনি ও দীনেশচন্দ্র সেন যৌথভাবে নিষ্পন্ন করতেন। বঙ্গবাণী শেষের চার বছর তিনি একাই সম্পাদকের দায়িত্ব পালন করেছেন। এছাড়া 'শারদীয়া বাংলা'(১৩৩৯), 'বার্ষিক শিশুসাথী'(১৩৩৫) সম্পাদনা করেছেন ।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাহিত্যকর্ম
titleC. তথ্যসূত্র
titleD. মৃত্যু
উত্তর: titleA
ইসাক্কির সাথে সম্পর্কিত সর্বাধিক প্রচলিত কিংবদন্তি নিম্নরূপ: 

অম্বিকা নাম্নী এক গৃহবধূ স্বামী সোমশর্মণ ও তাদের দুই পু্ত্রকে নিয়ে শান্তিপূর্ণভাবে পারিবারিক জীবন যাপন করছিলেন। একদিন তাদের পরিবারের পূর্বপুরুষদের কল্যাণের জন্য "দর্পন" যজ্ঞ পালন করতে হয়েছিল। পূজার যাবতীয় জিনিসপত্র যথাযথভাবেই প্রস্তুত করা হয়েছিল। তবে সোমশর্মণ নদীতে স্নান করতে যাওয়ার সময় অম্বিকা এক ক্ষুধার্ত অনাহারী ঋষিকে সেখান থেকে খাবার খেতে দেন। এতে সোমশর্মণ ক্ষুব্ধ হয়ে উঠলেন। কেননা পুজোর আচার-অনুষ্ঠানের জন্য প্রয়োজনীয় খাবার ঋষির কাছে পূজা শুরু হবার আগেই সরবরাহ করা হয়েছিল। ফলশ্রুতিতে তিনি অম্বিকা এবং তাঁর সন্তানদের বাসা থেকে তাড়িয়ে দেন। বিশ্রাম করার মতো কোন শান্ত জায়গা না পাওয়া পর্যন্ত ঘুরে বেড়ান অম্বিকা। পরে নিজের বোকামি বুঝতে পেরে সোমশর্মণ তার স্ত্রী ও ছেলেমেয়েদের সন্ধান করতে বের হন, কিন্তু ততক্ষণে তাঁর ভয়ে ভীত অম্বিকা নিজের জীবন ত্যাগ করেন। এটি বিশ্বাস করা হয় যে তাঁর দুর্ভাগ্যজনক মৃত্যুর পরে তিনি যক্ষিণী রূপ ধারণ করেন। তার কারণ তিনি তখনও তার ছোট বাচ্চাদের দেখাশোনা করতে চেয়েছিলেন। পরে তিনি সন্তানের সুবিধার জন্য তার জীবন ফিরে পেতে সক্ষম হন। এটি করার ফলে অম্বিকা হলেন দেবী ইসাক্কি। 

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. তথ্যসূত্র
titleC. উৎসব
titleD. কিংবদন্তি অনুসারে উৎস
উত্তর: titleD
২০১২ সালে বেগম খালেদা জিয়া একাধিক গুরুত্বপূর্ণ বিদেশ সফর করেন। আগস্টে তিনি রাজ পরিবারের আমন্ত্রণে সৌদি আরবে যান এবং পবিত্র ওমরাহ পালন করেন। এই সফরে তিনি সৌদি রাজপুত্র ও প্রতিরক্ষা মন্ত্রী সালমান আব্দুল আজিজ আল সৌদের সাথে সাক্ষাত করেন। তাদের বৈঠকে দ্বিদেশীয় সম্পর্ক ও সৌদি আরবে বাংলাদেশের শ্রম বাজারের সংকট উত্তরণের বিষয়ে আলোচনা হয়।

অক্টোবরে খালেদা জিয়া চীনা কমিউনিস্ট পার্টির আমন্ত্রণে গণপ্রজাতন্ত্রী চীন সফর করেন। সফরকালে তিনি চীনের রাষ্ট্রীয় ও দলীয় উর্ধ্বতন নেতৃবৃন্দের সাথে দেখা করেন। চীনের উপ-রাষ্ট্রপতি ও ভবিষ্যত একচ্ছত্র নেতা শি জিনপিঙ্গের সাথে বৈঠকে তিনি বাংলাদেশে চীনের বিনিয়োগ বৃদ্ধি ও পদ্মা সেতু নির্মাণে বিনিয়োগের ব্যাপারে আলোচনা করেন। বৃহত্তর অঞ্চলের ভূরাজনৈতিক বিষয়াবলীও তাদের আলোচনায় উঠে আসে। জিনপিং ছাড়াও খালেদা জিয়া কমিউনিস্ট পার্টির আন্তর্জাতিক বিষয়ক প্রধান ওয়াং জিয়ারুইয়ের সাথে দেখা করেন। উল্লেখ্য এ বছরের মাঝামাঝিতে পদ্মা সেতু প্রকল্পের সম্ভাব্য মূল অর্থদাতা বিশ্ব ব্যাংক বাংলাদেশ সরকারের ঊর্ধ্বতন ব্যক্তিবর্গের বিরুদ্ধে দুর্নীতির অভিযোগ আনলে বিশ্ব ব্যাংককে অনুসরণ করে একাধিক দাতা সংস্থা ঋণ দান থেকে সরে দাঁড়ায় ও প্রকল্পটি বন্ধ হয়ে যায়।

বেগম জিয়ার চীন সফর সম্পন্ন হওয়ার একদিন পর তার রাজনৈতিক দল বিএনপি ঘোষণা দেয় যে চীনা নেতৃবৃন্দ দ্বিতীয় পদ্মা সেতু নির্মাণের ক্ষেত্রে চীন সরকারের বিনিয়োগের বিষয়ে খালেদা জিয়াকে নিশ্চিত করেছেন।

একই মাসে খালেদা জিয়া ভারত সরকারের আমন্ত্রণে ভারত সফরে যান। সফরের শুরুতে তিনি ভারতের কেন্দ্রীয় বিরোধী দলীয় প্রধান ও বিজেপি নেত্রী সুষমা স্বরাজের সাথে বৈঠক করেন। সফরকালে তার প্রধানমন্ত্রী মনমোহন সিং, রাষ্ট্রপতি প্রণব মুখোপাধ্যায়, পররাষ্ট্র মন্ত্রী সালমান খুরশিদ, জাতীয় নিরাপত্তা উপদেষ্টা শিবশংকর মেনন ও পররাষ্ট্র সচিব রঞ্জন মাথাইয়ের সাথে সাক্ষাতের কথা রয়েছে। খালেদা জিয়ার ভারত সফরের আলোচ্য বিষয়ের মধ্যে রয়েছে দ্বিদেশীয় সম্পর্ক, সীমান্তে বিএসএফ কর্তৃক বাংলাদেশি নাগরিক হত্যা, তিস্তা পানি চুক্তি এবং বৃহত্তর অঞ্চলের ভূরাজনীতি ও নিরাপত্তা।

সঠিক অনুচ্ছেদ শিরোনাম কোনটি?
titleA. বিরোধীদলীয় নেতৃত্বের ১ম মেয়াদকাল
titleB. রাজনৈতিক পেশাজীবন
titleC. পদক ও সম্মাননা
titleD. বিদেশ সফর
উত্তর: titleD
উইকিপিডিয়া প্রতিষ্ঠা করেছে উইকিমিডিয়া ফাউন্ডেশন নামের একটি অলাভজনক প্রতিষ্ঠান। এই প্রতিষ্ঠানটি উইকিপিডিয়ার অন্যান্য সহপ্রকল্পগুলি পরিচালনা করে, যেমন: উইকিবই, উইকিঅভিধান। উইকিমিডিয়া চ্যাপ্টার হল উইপিডিয়ানদের স্থানীয় সংগঠন। যার মাধ্যমে প্রচার, প্রসার এবং প্রকল্প পরিচালনার জন্য তহবিল সংগ্রহের মত কাজগুলি করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রতিক্রিয়া
titleC. খোলামেলা বিষয়বস্তু
titleD. উইকিমিডিয়া ফাউন্ডেশন এবং উইকিমিডিয়া চ্যাপ্টার
উত্তর: titleD
মুক্তিযুদ্ধের ঘটনাবলি ১৯৭১ সালের ৩০ মার্চ এ উপজেলার ময়নায় মুক্তিযোদ্ধাদের সাথে পাক সেনাদের মুখোমুখি লড়াইয়ে ৮০ জন মুক্তিযোদ্ধা শহীদ ও ৩২ জন আহত হন। ১২ এপ্রিল ধনাইদহে পাকসেনাদের সাথে সংঘর্ষে ১০ জন মুক্তিযোদ্ধা শহীদ হন। ৫ মে পাকবাহিনী নর্থবেঙ্গল সুগার মিলের প্রায় ৫০ জন এবং লালপুর রাস্তায় ৫ জনকে হত্যা করে। ২৯ মে পাকবাহিনী চংধুপইলের পয়তারপাড়া গ্রামের অর্ধশতাধিক লোককে গুলি করে হত্যা করে। ১৮ জুলাই পাকবাহিনী ২২ জন লোককে লালপুর নীলকুঠির নিকট হত্যা করে এবং ১৯ জুলাই একই স্থানে ৪ জনকে জীবন্ত কবর দেয়। ২০ জুলাই পাকবাহিনী রামকৃষ্ণপুর গ্রামে অগ্নিসংযোগ করে এবং ৫ জনকে হত্যা করে। ২৭ জুলাই পাকসেনারা বিলমাড়িয়া হাটে অর্ধশতাধিক লোককে হত্যা করে। ৩ ডিসেম্বর পাকসেনারা মহেশপুর গ্রামে ৩৬ জনকে হত্যা করে।

মুক্তিযুদ্ধের স্মৃতিচিহ্ন হিসেবে একটি গণকবর ও একটি স্মৃতিস্তম্ভ রয়েছে।

সঠিক অনুচ্ছেদ শিরোনাম কোনটি?
titleA. প্রশাসন
titleB. শিক্ষা
titleC. লালপুরের ইতিহাস
titleD. স্বাধীনতা যুদ্ধের ইতিহাস
উত্তর: titleD
তরিকুল ১৯৬২ সালে যশোর মাইকেল মধুসূদন কলেজের জরাজীর্ণ শহীদ মিনার মেরামত করেলে তৎকালীন সামরিক সরকার তাকে গ্রেফতার করে। তিনি ১৯৬৩-১৯৬৪ শিক্ষাবর্ষে ছাত্র ইউনিয়নের প্রার্থী হিসেবে মাইকেল মধুসূদন কলেজের ছাত্র সংসদের সাধারণ সম্পাদক হিসেবে দায়িত্ব পালন করেন।

তিনি ১৯৬৮ সালে আইয়ুব বিরোধী আন্দোলন করে নয় মাস রাজশাহীত এবং যশোরে কারাভোগ করেন। রাজশাহী বিশ্ববিদ্যালয়ে থাকাকালীন ঊনসত্তরের গণঅভ্যুত্থানে নেতৃত্ব দেওয়ায় আবারো কারাভোগ করেন।

তিনি ১৯৭০ সালে আবদুল হামিদ খান ভাসানীর নেতৃত্বাধীন ন্যাশনাল আওয়ামী পার্টিতে যোগদান করেন। সক্রিয় অংশগ্রহণ করেন মুক্তিযুদ্ধে। ন্যাশনাল আওয়ামী পার্টি থেকে প্রথমে জাতীয়তাবাদী গণতান্ত্রিক দল পরে জিয়াউর রহমানের বাংলাদেশ জাতীয়তাবাদী দলে যোগ দেন তিনি। বিএনপির প্রথম আহ্বায়ক কমিটির ৭৬ সদস্যের অন্যতম সদস্য তিনি। তিনি যশোর জেলা বাংলাদেশ জাতীয়তাবাদী দলের প্রতিষ্ঠাকালীন আহবায়কের দায়িত্ব পালন করেন। ১৯৮০ সালে তিনি জাতীয়তাবাদী দলের চেয়ারম্যান হিসেবে দায়িত্ব পালন করেন তিনি। এ ছাড়াও তিনি বিএনপির যুগ্মমহাসচিব, ভারপ্রাপ্ত মহাসচিব, ভাইস চেয়ারম্যান ও ২০০৯ সালের বাংলাদেশ জাতীয়তাবাদী দলের পঞ্চম কাউন্সিলে স্থায়ী কমিটির সদস্য নির্বাচিত হন।

তিনি ১৯৭৯ সালে দ্বিতীয় জাতীয় সংসদে বিলুপ্ত যশোর-৯ আসন থেকে প্রথম বার সংসদ সদস্য নির্বাচিত হন। এর পর ফেব্রুয়ারি ১৯৯৬ সালের ও ২০০১ সালের অষ্টম জাতীয় সংসদ নির্বাচনে যশোর-৩ আসন থেকে সংসদ সদস্য নির্বাচিত হয়েছিলেন। ১৯৯১ সালে বিএনপি সরকারের সময় তিনি সমাজকল্যাণ এবং ডাক ও টেলিযোগাযোগ মন্ত্রী ছিলেন। ২০০১ সালের অষ্টম সংসদ নির্বাচনে চারদলীয় জোট সরকারের সময় তিনি প্রথমে তথ্য ও পরে পরিবেশ ও বন মন্ত্রণালয়ের মন্ত্রীর দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও শিক্ষাজীবন
titleC. রাজনৈতিক জীবন
titleD. ব্যক্তিগত জীবন
উত্তর: titleC
ইস্টার্ন বেঙ্গল রেলওয়ে কোম্পানি কোলকাতা থেকে রানাঘাট পর্যন্ত ব্রডগেজ (৫ ফুট ৬ ইঞ্চি) রেলপথ সেকশনটিকে ১৮৬২ সালের ২৯ সেপ্টেম্বর এবং রানাঘাট থেকে দর্শনা হয়ে কুষ্টিয়া পর্যন্ত রেলপথ সেকশনটিকে ১৮৬২ সালের ১৫ নভেম্বর চালু করে। গোয়ালন্দ পর্যন্ত সেকশনটি চালু হয় ১৮৭১ সালের ১ জানুয়ারি। ১৮৭৪ থেকে ১৮৭৯ সালে দুর্ভিক্ষ মোকাবেলার জন্য সাড়া থেকে শিলিগুড়ি পর্যন্ত সেকশনটি নর্দান বেঙ্গল স্টেট রেলওয়ে মিটারগেজে (৩ ফুট ৩.৩৮ ইঞ্চি) চালু করে। পার্বতীপুর থেকে দিনাজপুর এবং পার্বতীপুর থেকে কাউনিয়া পর্যন্ত মিটারগেজ সেকশনটিও এই কোম্পানি চালু করে। ১৮৮৪ সালের ১ জুলাই ইস্টার্ন বেঙ্গল রেলওয়ে সরকারি ব্যবস্থাপনায় চলে আসে এবং ১ এপ্রিল ১৮৮৭ সালে তা নর্দান বেঙ্গল স্টেট রেলওয়ের সাথে একীভূত হয়।

ঢাকা স্টেট রেলওয়ে নামক একটি ছোট কোম্পানি ১৮৮২-১৮৮৪ দমদম জংশন থেকে খুলনা পর্যন্ত প্রায় ২০৪ কিলোমিটার দীর্ঘ ব্রডগেজ সেকশনটি চালু করে। ১৯০৪ সালের ১ এপ্রিল এটি ইস্টার্ন বেঙ্গল রেলওয়ের সরকারি ব্যবস্থাপনায় চলে আসে।

ব্রহ্মপুত্র-সুলতানপুর রেলওয়ে ব্রাঞ্চ নামে একটি কোম্পানি ১৮৯৯–১৯০০ সালে সান্তাহার জংশন থেকে ফুলছড়ি পর্যন্ত মিটার গেজ সেকশনটি চালু করে। এই কোম্পানিও ১৯০৪ সালের ১ এপ্রিল ইস্টার্ন বেঙ্গল রেলওয়ের সরকারি ব্যবস্থাপনায় চলে আসে। ১৯০৫ সালে প্রায় ৭০ কিলোমিটার দীর্ঘ কাউনিয়া–বোনাড়পাড়া মিটরগেজ সেকশনটি চালু হয়।

১৯১৫ সালের ১ জানুয়ারি, হার্ডিঞ্জ ব্রিজসহ ভেড়ামারা–শাকোলে সেকশন চালু হয়। ১৯১৪ সালে শাকোলে থেকে সান্তাহার পর্যন্ত মিটারগেজ সেকশনটিকে ব্রডগেজে রূপান্তরিত করা হয় এবং ১৯২৪ সালে সান্তাহার থেকে পার্বতীপুর পর্যন্ত প্রায় ৯৬ কিলোমিটার সেকশনটিকে মিটরগেজ থেকে ব্রডগেজে রূপান্তরিত করা হয়। ১৯২৬ সালে পার্বতীপুর থেকে শিলিগুড়ি পর্যন্ত প্রায় ১৩৭ কিলোমিটার মিটারগেজ সেকশনটিকে ব্রডগেজে রূপান্তরিত করা হয়।

১৮৯৮–১৮৯৯ সালে ময়মনসিংহ হতে জগন্নাথগঞ্জ পর্যন্ত প্রায় ৮৮ কিলোমিটার দীর্ঘ ব্যক্তি মালিকানাধীন মিটারগেজ রেলপথ সেকশনটি চালু হয়। যা পরে ইস্টার্ন বেঙ্গল রেলওয়ের নিয়ন্ত্রণে চলে আসে। ১৯১৫–১৯১৬ সালে প্রায় ৮৫ কিলোমিটার দীর্ঘ সাড়া–সিরাজগঞ্জ সেকশনটি সাড়া সিরাজগঞ্জ রেলওয়ে কোম্পানি কর্তৃক নির্মিত হয়। ১৯৪৪ সালের ১ অক্টোবর এই সেকশনটি সরকারি ব্যবস্থাপনায় চলে আসে।

১৯১৮ সালের ১০ জুন, ৩১.৭৮ কিলোমিটার দীর্ঘ রূপসা–বাগেরহাট ন্যারোগেজ (২ ফুট ৬ ইঞ্চি) সেকশনটি একটি ব্রাঞ্চ লাইন কোম্পানির পক্ষে ইস্টার্ন বেঙ্গল রেলওয়ে চালু করে। ১৯৪৮–৪৯ সালে এটি সরকারি ব্যবস্থাপনায় চলে আসে।

১৯১৬ সালে ভেড়ামারা–রায়টা ব্রডগেজ সেকশনটি চালু করা হয়। ১৯২৮–২৯ সালে তিস্তা হতে কুড়িগ্রাম পর্যন্ত ন্যারোগেজ সেকশনটিকে মিটারগেজে রূপান্তর করা হয়। ১৯৩০ সালে আব্দুলপুর–আমনুরা ব্রডগেজ সেকশনটি চালু করা হয়। বাহাদুরাবাদ–জামালপুর টাউন মিটারগেজ সেকশনটি চালু হয় ১৯১২ সালে।

১৮৯৭ সালে দর্শনা–পোড়াদহ সেকশনটি সিঙ্গেল লাইন থেকে ডাবল লাইনে উন্নীত করা হয়। পর্যায়ক্রমে ১৯০৯ সালে পোড়াদহ–ভেড়ামারা, ১৯১৫ সালে ভেড়ামারা–ঈশ্বরদী এবং ১৯৩২ সালে ঈশ্বরদী–আব্দুলপুর সেকশনগুলোকে ডাবল লাইনে উন্নীত করা হয়।

চা শিল্পের অগ্রযাত্রার জন্য যে বেঙ্গল যে বেঙ্গল ডুয়ার্স রেলওয়ের সূচনা হয়, তা ১৯৪১ সালে ইস্টার্ন বেঙ্গল রেলওয়ের সঙ্গে একত্রীভূপ করা হয়। বাহাদুরাবাদ–ঢাকা–নারায়ণগঞ্জ সেকশনটি ছাড়া ইস্টার্ন বেঙ্গল রেলওয়ের সমস্ত অংশটুকুই যমুনা নদীর পশ্চিম প্রান্তে অবস্থিত।

সঠিক অনুচ্ছেদ শিরোনাম কোনটি?
titleA. মৈত্রী এক্সপ্রেস
titleB. বাষ্পীয় ইঞ্জিন
titleC. ইস্টার্ন বেঙ্গল রেলওয়ে (ব্রিটিশ শাসনামল)
titleD. রেলওয়ে স্টেশনসমূহ
উত্তর: titleC
ফুকো প্যারিস শহরে এক প্রকাশকের পরিবারে ১৮১৯ খ্রিষ্টাব্দের ১৮ই সেপ্টেম্বর জন্মগ্রহণ করেন। ছোটবেলায় বাড়িতেই পড়াশোনা করার পর তিনি চিকিৎসাশাস্ত্র পড়তে যান, কিন্তু রক্তকে ভয় পেতেন বলে চিকিৎসাশাস্ত্র ছেড়ে পদার্থবিদ্যা পড়তে যান। প্রথম দিকে তিনি লুই জাক মান্ডে ডাগুয়েরের আলোকচিত্র গ্রহণ সংক্রান্ত কাজের উন্নতিতে সহায়তা করেন। এর পরের তিন বছর অ্যালফ্রেড ফ্রান্সিস ডনের অধীনে গবেষণা সহায়ক হিসেবে কাজ করেন। এর পরে আর্মান্ড হিপ্পোলাইট লুই ফিজোর সাথে আলোকের ওপর বিভিন্ন গবেষণা করেন।

সঠিক অনুচ্ছেদ শিরোনাম কোনটি?
titleA. পরবর্তী প্রজন্মের সম্মান
titleB. বহিঃসংযোগ
titleC. প্রথম জীবন
titleD. শেষ জীবন
উত্তর: titleC
রাজমালা নামক ত্রিপুরার রাজকীয় বিবরণী অনুযায়ী হোসেন শাহ চারবার ত্রিপুরায় সেনা প্রেরণ করেন। কিন্তু ত্রিপুরার সেনারা শক্ত প্রতিরোধ গড়ে তোলে এবং কোনো অঞ্চল তাদের হাতছাড়া হয়নি। কিন্তু খাওয়াস খানের সোনারগাঁ বিবরণী যা আধুনিক বেশ কিছু পন্ডিত ব্যবহার করেন, তা অনুযায়ী ত্রিপুরার একটি অংশ হোসেন শাহের সেনারা দখল করে নেয়।

ত্রিপুরায় হোসেন শাহের অভিযানের সময় আরাকানের শাসক ত্রিপুরার শাসককে সাহায্য করেন। তিনি চট্টগ্রামও দখল করেন ও হোসেন শাহের কর্মকর্তাদের সেখান থেকে বিতাড়িত করেন। ১৫১৩ সালে হোসেন শাহ পরাগল খানকে আরাকান আক্রমণের দায়িত্ব দেন। পরাগল খান ফেনী নদীতে তার কেন্দ্র থেকে অগ্রসর হন। পরাগল খানের মৃত্যুর পর তার পুত্র ছুটি খান অভিযানের দায়িত্ব নেন এবং আরাকানিদের কাছ থেকে চট্টগ্রামের দখল কেড়ে নেয়ার আগ পর্যন্ত তা পরিচালনা করেন। এই লড়াই ১৫১৬ সালের দিকে শেষ হয়।

পর্তুগিজ নাবিক ভাস্কো ডা গামা ১৪৯৮ সালে সমুদ্রপথে ভারত আসেন। হোসেন শাহের রাজত্বের শেষের দিকে কূটনৈতিক সম্পর্ক স্থাপনের জন্য একটি পর্তুগিজ দল বাংলায় আসে।

সঠিক অনুচ্ছেদ শিরোনাম কোনটি?
titleA. ধর্মীয় সহিষ্ণুতা
titleB. শাসনকাল
titleC. ত্রিপুরা ও আরাকান অভিযান
titleD. উড়িষ্যা অভিযান
উত্তর: titleC